RNDr. **Jozef Iľko**, CSc. (\* 28. február 1939, Lastovce) je slovenský meteorológ, známy dlhodobým prezentovaním a komentovaním predpovedí počasia v rozhlase a televízii.

Životopis
---------

Narodil sa v šesťčlennej rodine v obci Lastovce na východnom Slovensku. V roku 1961 úspešne ukončil štúdium meteorológie na Prírodovedeckej fakulte Univerzity Komenského v Bratislave a bol mu udelený titul promovaný fyzik. Titul doktora prírodných vied (RNDr.) získal na Masarykovej univerzite v Brne a vedeckú hodnosť kandidáta vied fyzikálno-matematických vied získal na Karlovej univerzite v Prahe. Po dvoch rokoch základnej vojenskej služby, kedy slúžil ako meteorológ na vojenskom letisku, začal pracovať v Hydrometeorologickom ústave (od roku 1982 názov Slovenský hydrometeorologický ústav), kde pôsobil ako vedúci Meteorologickej služobne letisko Sliač. V rokoch 1982 – 1987 zastupoval Česko-Slovensko v pracovnej skupine Svetovej meteorologickej organizácie v Ženeve.

Je autorom nepublikovaného *Atlasu svetového počasia*, viacerých vedeckých článkov a popularizačných diel, napr. *Minilexikónu meteorológie* (1990). Od januára 1982 do jesene 1997 účinkoval v televízii ako meteorológ, prezentujúc predpovede počasia v reláciách *Aktuality* a *Haló, tu redakcia TN* Československej televízie resp. od roku 1991 v Slovenskej televízii a neskôr, od septembra 1999 v relácii *Teleráno* Televízie Markíza, v ktorej vystupuje dodnes. Účinkoval tiež v Slovenskom rozhlase (rozhlasové stanica Rádio Slovensko a Rock FM Radiu. Bol známy reláciami, v rámci ktorých mohli diváci resp. poslucháči telefonovať do štúdia a spýtať sa ho na predpoveď počasia kdekoľvek vo svete, na čo využíval svoj *Atlas svetového počasia*.

Od roku 1994 je vdovcom. Má dve dcéry, staršia pracuje v počítačovej spoločnosti, mladšia Katarína Rašlová je lekárkou.[chýba zdroj]

Pri príležitosti 84. narodenín TV Markíza pomenovala po Jozefovi Iľkovi most na jazierku pred budovou televízie v Záhorskej Bystrici.

Referencie
----------

1. ↑  *Osoby, ktoré získali titul na UK*, Bratislava: Univerzita Komenského v Bratislave, c2015, dost. 2019-02-15 . Do vyhľadávacieho poľa zadaj „Jozef Iľko".
2. 1 2  *RNDr. Jozef Iľko, CSc.*, Bratislava: Mestská časť Bratislava-Lamač, [s. a.], dost. 2019-02-16
3. 1 2  Koštálová, Marcela (2004), „Jozef Iľko: Žijeme s počasím novej generácie", *Národná obroda*, 2004-10-30, dost. 2016-03-04 . Dostupná archivovaná verzia prostredníctvom Internet Archive Wayback Machine.
4. ↑  Iľko, Jozef (1990), *Minilexikon meteorológie* (1. vyd.), Bratislava: Alfa, ISBN  80-05-00662-4
5. ↑  [Iľko, Jozef] ([s. a.]), *1000 stretnutí s televíznymi kamerami : (Úryvky z pripravovanej knihy)*, dost. 2010-03-27 . Dostupná archivovaná verzia prostredníctvom Internet Archíve Wayback Machine.
6. ↑  *Iľko Jozef*, [Bratislava]: Televízia Markíza, 2018 (vyd. 2018-10-19), dost. 2019-02-16
7. ↑  [Iľko, Jozef] ([s. a.]), *POHĽADNICE Z CELÉHO SVETA*, dost. 2010-03-27 . Dostupná archivovaná verzia prostredníctvom Internet Archíve Wayback Machine.
8. ↑

Odporúčaná literatúra
---------------------

* Čomaj, Ján; Iľko, Jozef (2010), *S počasím si tykám* (1. vyd.), Bratislava: Ikar, ISBN  978-80-18-00669-6
* Ružan, ed. (2012), *RNDr. Jozef Iľko, CSc. meteorológ : medailón osobnosti*, Trebišov: Zemplínska knižnica, ISBN  978-80-970954-5-1

Autoritné údaje: * ISNI: 0000 0001 1735 0267
* NK ČR: xx0047981
* SNK: 154338
* VIAF: 166368747